Aleksejs Aleksandrovs

Aleksejs Aleksandrovs (; dzimis ) ir Baltkrievijas starptautiskais lielmeistars šahā (1997).

 Biogrāfija 
1991. gadā Alma-Atā uzvarējis PSRS junioru šaha čempionātā.40th USSR Junior Chess Championship, Alma-Ata 1991 Tajā pašā gadā debitējis Pasaules junioru šaha čempionātā U18 vecuma grupā, kurā dalījis 2.-3. vietu kopā ar Konstantinu Sakajevu (uzvarējis Vladimirs Kramņiks). 1992. gadā uzvarējis Eiropas junioru šaha čempionātā U20 vecuma grupā. Divas reizes uzvarējis Baltkrievijas šaha čempionātos (1996, 2007).

Daudzu starptautisko šaha turnīru dalībnieks, kuros uzvarējis vai dalījis pirmo vietu Krakovā (1991/92), Mikolajivā (1993), Stokholmā (1995), Minskā (1996), Sanktpēterburgā (2000), Dubaijā (2001), Maskavas Aeroflot Open turnīrā (2002, 2003), Minskā (2005), Saratovā (2007), Voroņežā (2008), Vladimirā (2008), Abū Dabī (2009), Bhubanešbarā (2010), Minskā (2014).Aleksej Aleksandrov clear first in Minsk Open

Četras reizes piedalījies Pasaules šaha čempionātos pēc izslēgšanas sistēmas:
 1997. gadā – iekļuvis 3. kārtā, kurā piekāpies Zurabam Azmaiparašvili;
 1999. gadā – iekļuvis 2. kārtā, kurā piekāpies Pjotram Svidleram;1999 FIDE Knockout Matches
 2000. gadā – iekļuvis 3. kārtā, kurā piekāpies Jevgeņijam Barejevam;2000 FIDE Knockout Matches
 2004. gadā – iekļuvis 2. kārtā, kurā piekāpies Hikaru Nakamuram.

2000. gadā Itālijā izcīnījis sudraba medaļu pirmajā Eiropas individuālajā šaha čempionātā. 2007. gadā Varšavā izcīnījis uzvaru Eiropas čempionātā ātrajā šahā, finālā uzvarot Tomašu Markovski.

Pārstāvējis Baltkrievijas komandu lielākajos komandu šaha turnīros:
 Pasaules šaha olimpiādēs piedalījies 9 reizes (1996-2008, 2014-2016). Individuālajā vērtējumā izcīnījis 2 bronzas (1998, 2016) medaļas;
 Eiropas komandu šaha čempionātos piedalījies 4 reizes (1992-1999, 2003).OlimpBase :: European Men's Team Chess Championship :: Alexei Alexandrov

Par panākumiem turnīros FIDE 1993. gadā Aleksandrovam piešķīrusi starptautiskā meistara (IM), bet 1997. gadā - starptautiskā lielmeistara (GM) nosaukumu.

 Atsauces 

 Ārējās saites 

Kategorija:1973. gadā dzimušie
Kategorija:Baltkrievijas šahisti
Kategorija:PSRS šahisti